**2018.gada 19.aprīlī DOMES SĒDES PROTOKOLS Nr.6**

 Cesvainē

Sēde sasaukta plkst. 14:30

Sēde atklāta plkst.14:35

Darba kārtība:

1. Domes priekšsēdētāja informācija

2. Domes izpilddirektora informācija

1. 3. Par SIA „Cesvaines komunālie pakalpojumi” 2017.gada pārskatu
2. 4. Par SIA „Cesvaines siltums” 2017.gada pārskatu
3. 5. Par līdzfinansējumu
4. 6. Par grozījumiem Cesvaines novada pašvaldības 2018. gada budžetā

7. Par Cesvaines Tūrisma centra amata vienību un mēnešalgu sarakstu,

 amatu klasificēšanu, pieejamību apmeklētājiem

8. Par Iepirkuma komisijas nolikumu

9. Par SIA “Cesvaines komunālie pakalpojumi” pamatkapitāla palielināšanu

1. 10. Par izsoles rezultātu apstiprināšanu
2. 11. Par sabiedrisko ūdenssaimniecības pakalpojumu sniegšanas un lietošanas kārtību Cesvainē
3. 12. Par īpašuma sadalīšanu
4. 13. Par dzīvokļa īpašuma Baznīcas ielā 17-3 atsavināšanu
5. Ierobežotas pieejamības informācija

14. Par pašvaldības palīdzību dzīvokļu jautājuma risināšanā

1. Ierobežotas pieejamības informācija

Uz sēdi uzaicināti un piedalās deputāti: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe

Sēdē darba pienākumu dēļ nepiedalās: Dzintars Bušs, Imants Spridzāns un Kārlis Edvards Bandenieks

Uz sēdi uzaicināti: izpilddirektors Uģis Fjodorovs, juriste Sarmīte Melle, Finanšu un grāmatvedības nodaļas vadītāja Gita Preobraženska, ekonomiste Gunita Alksne, projektu vadītāja Iveta Raimo, laikraksta redaktore Linda Vanaga, sociālā dienesta vadītāja Daina Markevica, Cesvaines Tūrisma centrs vadītāja Laura Smudze, SIA “Cesvaines komunālie pakalpojumi” valdes locekle Ināra Puķīte un grāmatvede Maija Vēvere, SIA “Cesvaines siltums” valdes loceklis Aivars Baiers

Sēdi vada Cesvaines novada domes priekšsēdētājs Vilnis Špats

Sēdi protokolē domes sekretāre Ieva Lase

**1.§**

**Domes priekšsēdētāja informācija**

Informē domes priekšsēdētājs Vilnis Špats par: Latvijas Pašvaldību savienības 17.aprīļa sanāksmes aktualitātēm (izglītība, ceļi, datu aizsardzība).

**2.§**

**Domes izpilddirektora informācija**

Informē domes izpilddirektors Uģis Fjodorovs par: domes lēmumu izpildi; datu aizsardzību; Iepirkumu komisijas darbu; izsolēm; labiekārtošanas darbiem.

1. **3.§**
2. **Par SIA „Cesvaines komunālie pakalpojumi” 2017.gada pārskatu**
3. Informē domes priekšsēdētājs Vilnis Špats – Kapitāla daļu turētāja pārstāvis, un lūdz SIA „Cesvaines komunālie pakalpojumi” valdes locekli Ināru Puķīti iepazīstināt deputātus ar 2017.gada pārskatu.
4. Ināra Puķīte par: 2017.gada pārskatu, zaudējumiem, problēmām ūdensaimniecībā – ūdens patēriņš, kanalizācija, lietus ūdeņi, izmaksas; pakalpojumiem, sadarbību ar pašvaldību; pamatkapitāla palielināšanu.

Jautājumu apspriešanā piedalās deputāts Juris Rozenbergs.

1. **4.§**
2. **Par SIA „Cesvaines siltums” 2017.gada pārskatu**
3. Informē domes priekšsēdētājs Vilnis Špats – Kapitāla daļu turētāja pārstāvis, un lūdz SIA “Cesvaines siltums” valdes locekli Aivaru Baieru iepazīstināt deputātus ar SIA „Cesvaines siltums” 2017.gada pārskatu un uzņēmuma darbību.
4. Aivars Baiers – 2017.gada gada noslēgšanos ar zaudējumiem, kurināmā sagādi, ieņēmumiem un izdevumiem, tarifu, darbiniekiem, esošās katlu mājas nolietojumu un jaunās katlu mājas projektu.

Pamatojoties uz Cesvaines Sociālā dienesta vadītājas Dainas Markevicas lūgumu, sēdes vadītājs lūdz darba kārtības 9.jautājumu “Par līdzfinansējumu” izskatīt kā 5.jautājumu.

Atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

Mainīt sēdes darba kārtību un 9.jautājumu “Par līdzfinansējumu” izskatīt kā 5.darba kārtības jautājumu.

 **5.§**

 **Par līdzfinansējumu**

Pamatojoties uz Cesvaines novada domes 2018.gada 25.janvāra saistošo noteikumu Nr.2 “Cesvaines novada pašvaldības 2018.gada budžets” 10.punktu, ņemot vērā Noteikumu par pašvaldības atbalstu sporta veicināšanai prasības, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

5.1. Piekrist, ka Cesvaines Kultūras nams no saviem budžeta līdzekļiem atbalsta ar līdzfinansējumu 200 *euro* *(svītrots)*, dzīvojoša *(svītrots)*, piedalīšanos motokrosa sacensībās “Latvijas kauss” un Retro motokrosa turnīra posmu sacensībās Latvijā 2018.gadā, un lūgt *(svītrots)* sniegt informāciju par līdzekļu izlietojumu līdz 2018.gada 1. novembrim.

Pamatojoties uz likuma “Par pašvaldībām” 12.pantu, 15.panta pirmās daļas 8.punktu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

5.2. Apmaksāt no pašvaldības budžeta līdzekļiem neparedzētiem gadījumiem nepilngadīgās *(svītrots)*, kura pavadīs 2 mēnešus viesģimenē Francijā, lidmašīnas biļetes uz Franciju turp un atpakaļ un apdrošināšanas izmaksas, paredzot vecāku līdzfinansējumu 85 *euro* par bērna biļeti.

5.3. Noteikt, ka *(svītrots)* vecākiem līdzfinansējums ir 85 *eur*o par bērna biļeti jāiemaksā domes kasē līdz 2018.gada 15. jūlijam.

5.4.Uzdot Cesvaines Sociālajam dienestam organizēt bērna brīvdienu pavadīšanu Francijā un pārbaudīt vecāku līdzmaksājuma samaksu.

Plkst.15:40 no sēdes iziet deputāts Juris Rozenbergs

**6.§**

1. **Par grozījumiem Cesvaines novada pašvaldības 2018. gada budžetā**

       Pamatojoties uz likuma „Par pašvaldībām” 41.panta pirmās daļas 1.punktu, 46.pantu, likuma “Par pašvaldību budžetiem” 30.pantu, atklāti balsojot ar 5 balsīm par: Vilnis Špats, Vēsma Nora, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

1. 6.1. Izdot saistošos noteikumus Nr.7 **“**Grozījumi Cesvaines novada domes 2018.gada 25.janvāra saistošajos noteikumos Nr.2 „Cesvaines novada pašvaldības 2018.gada budžets”.

6.2. Domes sekretārei triju dienu laikā pēc lēmuma parakstīšanas saistošos

 noteikumus elektroniskā veidā nosūtīt Vides aizsardzības un reģionālās

 attīstības ministrijai zināšanai.

Plkst.15:45 sēdē atgriežas deputāts Juris Rozenbergs

1. **7.§**

**Par Cesvaines Tūrisma centra amata vienību un mēnešalgu sarakstu, amatu klasificēšanu, pieejamību apmeklētājiem**

 Pamatojoties uz Valsts un pašvaldību institūciju amatpersonu un darbinieku atlīdzības likuma 4.panta pirmo daļu, likuma “Par pašvaldībām” 21.panta pirmās daļas 13.punktu, Cesvaines Tūrisma centra nolikuma 11.6.punktu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

7.1. Piekrist, ka Cesvaines Tūrisma centrs izveido jaunu amata vienību – tūrisma informācijas konsultants - ar mēnešalgu EUR 570 ar 2018.gada 1.maiju.

7.2. Apstiprināt Cesvaines Tūrisma centra amata vienību un mēnešalgu sarakstu (1. pielikums)

1.pielikums

Cesvaines novada domes

2018.gada 19.aprīļa

domes sēdes Nr.6, 7.lēmumam

**Cesvaines Tūrisma centra amata vienību un mēnešalgu saraksts**

|  |  |  |  |  |  |
| --- | --- | --- | --- | --- | --- |
| Iestāde/struktūrvienība | Amata vienība | Amata vienības daudzums | Mēnešalga vienai amata vienībai(*euro*) | Mēnešalga norādītajai amata vienības slodzei(*euro*)  | Piezīmes |
|  | Vadītājs | 1 | 745 | 745 |  |
|  | Tūrisma informācijas konsultants | 1 | 570 | 570 | Ar 01.05.2018. |

 Pamatojoties uz Valsts un pašvaldību institūciju amatpersonu un darbinieku atlīdzības likuma 11.panta pirmo daļu, Ministru kabineta 2010.gada 30.novembra noteikumu Nr.1075 "Valsts un pašvaldību institūciju amatu katalogs", 21., 22. punktu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

7.3. Apstiprināt amatu klasificēšanas rezultātus Cesvaines Tūrisma centrā saskaņā ar 2.pielikumu.

2.pielikums

Cesvaines novada domes

2018.gada 19.aprīļa

domes sēdes Nr.6, 7.lēmumam

**Amatu klasificēšanas rezultātu apkopojums**

**Cesvaines Tūrisma centrā**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Struktūrvienība | Amata nosaukums | Saime (apakšsaime) | Saimes (apakšsaimes) līmenis | Vienādo amatu skaits | Piezīmes |
| 1 | 2 | 3 | 4 | 4 | 5 | 6 |
| 1. |  | Vadītājs |  57.Tūrisma  organizēšana  |  III  | 1 |  |
| 2. |  | Tūrisma informācijas konsultants | 57.Tūrisma organizēšana | II | 1 |  |

1. Pamatojoties uz Cesvaines novada domes 2009.gada 24.jūlija saistošo

noteikumu Nr.3 „Cesvaines novada pašvaldības nolikums” 84.punktu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

1. 7.4. Noteikt, ka Cesvaines Tūrisma centrs ir atvērts apmeklētājiem vasaras sezonā no 1.maija līdz 31.oktobrim:
2. Pirmdiena – brīvdiena
3. Otrdiena       9:00 – 18:00
4. Trešdiena     9:00 – 18:00
5. Ceturtdiena   9:00 – 18:00
6. Piektdiena     9:00 – 18:00
7. Sestdiena      10:00 – 17:00
8. Svētdiena      10:00 – 15:00
9. **8.§**
10. **Par Iepirkuma komisijas nolikumu**

Pamatojoties uz Cesvaines novada domes 2009.gada 24.jūlija saistošo noteikumu Nr.3 “Cesvaines novada pašvaldības nolikums” 16.punktu, likuma “Par pašvaldībām” 41.panta pirmās daļas 2.punktu, 61.panta trešo daļu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

Apstiprināt Iepirkuma komisijas nolikumu.

1. **9.§**

**Par SIA “Cesvaines komunālie pakalpojumi” pamatkapitāla palielināšanu**

Pamatojoties uz Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, otro daļu, 15.panta pirmo daļu, Cesvaines novada domes 2018.gada 25.janvāra saistošajiem noteikumiem Nr.2 “Cesvaines novada pašvaldības budžets” 2.pielikumu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

1. 9.1. Piekrist, ka domes priekšsēdētājs kā kapitāla daļu turētāja pārstāvis SIA “Cesvaines komunālie pakalpojumi” dalībnieku sapulcē apstiprina SIA “Cesvaines komunālie pakalpojumi” pamatkapitāla palielināšanas noteikumus, paredzot pamatkapitāla palielināšanu, dalībniekiem izdarot ieguldījumus 11 138 *euro* apmērā sabiedrības pamatkapitālā un pretī saņemot attiecīgu skaitu jaunu daļu, paredzot daļas apmaksāt mēneša laikā.
2. 9.2. Domes Finanšu un grāmatvedības un nodaļai ieskaitīt SIA “Cesvaines komunālie pakalpojumi”, reģistrācijas numurs 47103000106, 11 138 (vienpadsmit tūkstoši viens simts trīsdesmit astoņi) *euro* pamatkapitāla palielināšanai saskaņā ar uzņēmuma pamatkapitāla palielināšanas noteikumiem.

9.3. Domes priekšsēdētājam iesniegt domes Grāmatvedības un finanšu nodaļā SIA “Cesvaines komunālie pakalpojumi”  dalībnieku sapulces lēmumu par pamatkapitāla palielināšanas noteikumu apstiprināšanu.

9.4. SIA “Cesvaines komunālie pakalpojumi” iesniegt domei dalībnieku reģistra kopiju.

1. **10.§**
2. **Par izsoles rezultātu apstiprināšanu**

Pamatojoties uz Ministru kabineta 2010.gada 8.jūnija noteikumu Nr.515 “Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 47., 48., 51.punktu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

10.1. Apstiprināt izsoles par nomas tiesībām uz ēkas Augusta Saulieša ielā 12, Cesvainē, Cesvaines novadā, 1.stāva neapdzīvojamo telpu Nr. 4 un zemes (proporcionāli neapdzīvojamai telpai) domājamo daļu, rezultātus: nomas tiesības izsolītas SIA “Krustaceles NA”, reģistrācijas numurs 45403038641, par 1.40 *euro*/kv.m*.*

Pamatojoties uz Ministru kabineta 2010.gada 8.jūnija noteikumu Nr.515 “Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 47., 48., 51.punktu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

10.2. Apstiprināt izsoles par nomas tiesībām uz ēkas Augusta Saulieša ielā 12, Cesvainē, Cesvaines novadā, 1.stāva neapdzīvojamo telpu Nr. 6 un zemes (proporcionāli neapdzīvojamai telpai) domājamo daļu, rezultātus: nomas tiesības izsolītas SIA “Baltijas optika”, reģistrācijas numurs 44103040559, par 1.85 *euro*/kv.m*.*

10.3. Domes izpilddirektoram noslēgt ar izsoles dalībniekiem nomas tiesību līgumu.

**11.§**

**Par sabiedrisko ūdenssaimniecības pakalpojumu sniegšanas un lietošanas kārtību Cesvainē**

 Pamatojoties uz likuma „Par pašvaldībām” 41.panta pirmās daļas 1.punktu, 45.panta otro daļu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

11.1. Izdot saistošos noteikumus Nr.8 “Sabiedrisko ūdenssaimniecības pakalpojumu sniegšanas un lietošanas kārtība Cesvainē.

11.2. Domes sekretārei triju darba dienu laikā pēc lēmuma parakstīšanas saistošos noteikumus un paskaidrojuma rakstu elektroniskā veidā nosūtīt Vides aizsardzības un reģionālās attīstības ministrijai atzinuma sniegšanai.

1. **12.§**

**Par īpašuma sadalīšanu**

 Pamatojoties uz Cesvaines novada domes 2009.gada 15.oktobra saistošo noteikumu Nr.7 „Cesvaines novada teritorijas plānojuma 2008. – 2020.gadam grafiskā daļa, teritorijas izmantošanas un apbūves noteikumi” 6.6.1. punktu, Nekustamā īpašuma valsts kadastra likuma 1.panta 14.punktu, 9.panta pirmās daļas 1.punktu, ņemot vērā Ministru kabineta 2006.gada 20.jūnija noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” prasības, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

12.1. Piekrist, ka no nekustamā īpašuma ar kadastra numuru 7027 006 0001 “Mazceļmalas”, kas atrodas Cesvaines pagastā, Cesvaines novadā, tiek atdalītas 2. zemes vienība ar kadastra apzīmējumu 7027 007 0071 un 3.zemes vienība ar kadastra apzīmējumu 7027 007 0036 kā patstāvīgs īpašums.

12.2. No nekustamā īpašuma “Mazceļmalas” atdalītajai daļai - zemes vienībām ar kadastra apzīmējumiem 7027 007 0071 un 7027 007 0036 piešķirt nosaukumu “Tālmalas”, Cesvaines pagasts, Cesvaines novads.

12.3. No nekustamā īpašuma “Mazceļmalas” atdalītajai daļai - zemes vienībām ar kadastra apzīmējumiem 7027 007 0071 un 7027 007 0036 - noteikt nekustamā īpašuma lietošanas mērķi *zeme, uz kuras galvenā saimnieciskā darbība ir mežsaimniecība* (kods 0201).

1. **13.§**

**Par dzīvokļa īpašuma Baznīcas ielā 17-3 atsavināšanu**

Ierobežotas pieejamības informācija

Pamatojoties uz Publiskas personas mantas atsavināšanas likuma 5.panta pirmo daļu, 36.panta trešo daļu, ņemot vērā Publiskas personas mantas atsavināšanas likuma 45.panta trešo un ceturto daļu, Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 7. punktu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

13.1. Pārdot *(svītrots)*, deklarētā dzīvesvieta *(svītrots)*, par brīvu cenu - 310 euro, tai skaitā, domājamā zemes gabala nosacītā cena 215 euro *-* pašvaldības dzīvokļa īpašumu Nr.3, kadastra numurs 7007 900 0096, kas sastāv no dzīvokļa 14.3 kv.m platībā un 143/1941 kopīpašuma domājamām daļām no dzīvojamās mājas, 143/1941 kopīpašuma domājamām daļām no būves ar kadastra apzīmējumu 7007 001 0037 002, 143/1941 kopīpašuma domājamām daļām no zemes ar kadastra apzīmējumu 7007 001 0037, kura adrese ir Baznīcas iela 17-3, Cesvaine, Cesvaines novads, kas ierakstīts Cesvaines pilsētas zemesgrāmatas nodalījumā Nr.639-3.

13.2.Domes priekšsēdētājam noslēgt pirkuma līgumu ar *(svītrots)*.

**14.§**

**Par pašvaldības palīdzību dzīvokļu jautājuma risināšanā**

Ierobežotas pieejamības informācija

Pamatojoties uz likuma „Par dzīvojamo telpu īri” 6.panta otro daļu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

14.1. Pagarināt *(svītrots)*, deklarētā dzīvesvieta *(svītrots)*, īres līgumu uz vienu gadu par dzīvokļa Nr.1 ar platību 54,8 m2, kas atrodas pašvaldības dzīvojamā mājā „Kraukļu tautas nams”, Cesvaines pagasts, īri uz vienu gadu, ar nosacījumu, ka īres tiesības netiek pagarinātas, ja netiek maksāta īres maksa vai reālā dzīvesvieta tiek atrasta citā vietā vai tiek pārkāpti citi īres līguma nosacījumi.

14.2. *(svītrots)* noslēgt īres līgumu ar SIA “Cesvaines komunālie pakalpojumi” divu nedēļu laikā pēc lēmuma spēkā stāšanās. Īres līguma nenoslēgšanas gadījumā *(svītrots)* zaudē īres tiesības uz lēmumā norādīto dzīvokli.

14.3. Domes sekretārei lēmumu nosūtīt *(svītrots)* un SIA „Cesvaines komunālie pakalpojumi” trīs darbdienu laikā pēc lēmuma parakstīšanas.

 Pamatojoties uz likuma “Par palīdzību dzīvokļa jautājumu risināšanā” 14.panta pirmās daļas 1.punkta a) apakšpunktu, atklāti balsojot ar 6 balsīm par: Vilnis Špats, Vēsma Nora, Juris Rozenbergs, Didzis Baunis, Līga Ozola, Ilga Rumpe, pret – nav, atturas - nav, Cesvaines novada dome **nolemj:**

1. 14.4.Pagarināt izīrēt *(svītrots)*, un viņas ģimenes locekļiem: meitai *(svītrots)*, meitas bērniem - *(svītrots)*, dzīvojamo telpu – dzīvokli Nr.2 ar kopējo platību 50,8 m2  pašvaldības mājīpašumā „Klintaines”, kas atrodas Cesvaines pagastā, uz 1 gadu, paredzot līgumā tiesības uz līguma pagarināšanu, ja izpildīti visi likuma “Par dzīvojamo telpu īri” nosacījumi.
2. 14.5. Uzdot *(svītrots)* noslēgt īres līgumu ar SIA “Cesvaines komunālie pakalpojumi” divu nedēļu laikā pēc lēmuma spēkā stāšanās.

14.6. Domes sekretārei lēmumu nosūtīt *(svītrots)* un SIA „Cesvaines komunālie pakalpojumi” trīs darbdienu laikā pēc lēmuma parakstīšanas.

Sēde slēgta plkst.17:05

Protokols parakstīts 2018.gada 23.aprīlī

Sēdes vadītājs V.Špats

Sēdes protokolētāja I.Lase